14. kolovoza 2010.

Film  „Draga Gospa Ilačka“ na HRT-u

(TU)  -  Povodom svetkovine Velike Gospe, u organizaciji Hrvatske radiotelevizije i producenta filma, Udruge dr. Ante Starčević – Tovarnik, u subotu 14. kolovoza na Drugom programu HRT-a u 10,50 sati biti će prikazan dokumentarni film „Draga Gospa Ilačka“, redatelja Branka Ištvančića. 

Film „ Draga Gospa Ilačka“ sažima metafiziku i mistiku sakralnog i čovjekovog ovozemaljskog hoda u traganju za smislom života. Tema hodočašća Gospi Ilačkoj otkriva povijest srijemskog prostora, pojavu svete vode po Blaženoj Djevici Mariji i povezuje ovo svetište s Lurdom. 

Snimljen na autentičnim mjestima, film je zabilježio izjave svjedoka, dokumentarnu građu i ambijentalne vrijednosti ovoga hrvatskog prostora, a  glazba se temelji na originalnim tradicijskim instrumentima i melodici.  

Film „Draga Gospa Ilačka“ na prvom Festivalu hrvatskih vjerskih filmova, održanom na Trsatu u lipnju ove godine, u konkurenciji od 38 filmova, proglašen je najboljim te je dobio nagradu i za najbolju glazbu. Antun  Ivanković

Na Satelitskom Programu	
Subota 14.8.2010   20.25 
Nedjelja 15.8.2010   12.25  poslije podne